Foto: 123rf

TVRTKA Callan Bacon iz Callana, koja se u Irskoj bavi trančiranjem svinjskih polutki i opskrbom trgovačkih lanaca i maloprodaje mesnim proizvodima, odlučila je posegnuti za novim mesarima upravo u Osijeku, piše Glas Slavonije.



U toj firmi već radi 15-ak Osječana, a čini se kako su postojeći radnici na poslodavca ostavili iznimno dobar dojam. Callan Bacon otvara ukupno 130 radnih mjesta, a 25 njih odlučili su dati Osječanima.

Tekst se nastavlja ispod oglasa

Testiranje kandidata održano je jučer u BIOS-u, a svi kandidati morali su zadovoljiti dva preduvjeta - poznavanje engleskog jezika te prethodno radno iskustvo na sličnim poslovima.



U razgovorima se spominjala plaća od oko 2500 eura u neto-iznosu, ali i informacija o tome da se zapravo novac zarađuje od prekovremenih, koji se uredno evidentiraju i plaćaju. Usto, kao plus rada u toj kompaniji navodi se i mogućnost napredovanja, od rada na osnovnoj liniji do predradnika ili posla u uredu.



Testirani kandidati odgovore bi trebali dobiti kroz nekoliko dana, kao i ugovore, jer ih posao u tvornici čeka već od 15. listopada.